Source: http://www.legex.ro/Hotararea-231-2016-146037.aspx
Timestamp: 2020-07-12 06:33:55+00:00
Document Index: 39723794

Matched Legal Cases: ['Articolul 1', 'Articolul 2', 'Articolul 3', 'Articolul 4', 'Articolul 5', 'Articolul 6', 'Articolul 7', 'Articolul 8', 'Articolul 9', 'Articolul 10']

Hotărârea 231/2016 | Legislatie gratuita
Hotărârea 231 2016 a se vedea Decizia 699 2019
Hotărârea 231 2016 a se vedea Decizia 386 2018
Hotărârea 231 2016 a se vedea Decizia 168 2017
Hotărârea 231 2016 a se vedea Decizia 164 2017
Hotărârea 231 2016 a se vedea Ordin 516 2017
Hotărârea 231 2016 a se vedea Decizia 162 2017
Hotărârea Nr.231 din 30.03.2016
ACT PUBLICAT ÎN MONITORUL OFICIAL NR. 245 din 01 aprilie 2016
Având în vedere dispoziţiile Regulamentului (CE) nr. 1.370/2007 al Parlamentului European şi al Consiliului din 23 octombrie 2007 privind serviciile publice de transport feroviar şi rutier de călători şi de abrogare a Regulamentelor (CEE) nr. 1.191/69 şi nr. 1.107/70 ale Consiliului,în temeiul art. 108 din Constituţia României, republicată, precum şi al art. 38 şi 39 din Ordonanţa de urgenţă a Guvernului nr. 12/1998 privind transportul pe căile ferate române şi reorganizarea Societăţii Naţionale a Căilor Ferate Române, republicată, cu modificările şi completările ulterioare,Guvernul României adoptă prezenta hotărâre. Articolul 1Se aprobă Contractul de servicii publice pentru perioada 1 ianuarie 2016-2 decembrie 2019 al Societăţii Naţionale de Transport Feroviar de Călători „C.F.R. Călători" - S.A., prevăzut în anexa nr. I. Articolul 2Se aprobă Contractul de servicii publice pentru perioada 1 ianuarie 2016-2 decembrie 2019 al Societăţii Comerciale REGIOTRANS - S.R.L., prevăzut în anexa nr. II. Articolul 3Se aprobă Contractul de servicii publice pentru perioada 1 ianuarie 2016-2 decembrie 2019 al Societăţii Comerciale INTERREGIONAL CĂLĂTORI - S.R.L., prevăzut în anexa nr. III. Articolul 4Se aprobă Contractul de servicii publice pentru perioada 1 ianuarie 2016-2 decembrie 2019 al Societăţii Comerciale TRANSFEROVIAR CĂLĂTORI - S.R.L., prevăzut în anexa nr. IV. Articolul 5Se aprobă Contractul de servicii publice pentru perioada 1 ianuarie 2016-2 decembrie 2019 al Societăţii Comerciale SOFTRANS - S.R.L., prevăzut în anexa nr. V. Articolul 6(1) În anul 2016, compensaţia serviciilor publice sociale pentru transportul feroviar de călători se acordă în conformitate cu prevederile art. 5 alin. (1), (4), (6), (7) şi (8) din Ordonanţa de urgenţă a Guvernului nr. 12/1998 privind transportul pe căile ferate române şi reorganizarea Societăţii Naţionale a Căilor Ferate Române, republicată, cu modificările şi completările ulterioare, şi Hotărârii Guvernului nr. 2.408/2004 privind metodologia de acordare de la bugetul de stat şi/sau de la bugetele locale a diferenţei dintre tarife şi costuri în transportul feroviar public de călători, cu modificările şi completările ulterioare, pachetul minim social în transportul feroviar de călători cuprinzând doar trenurile Interregio şi Regio, precum şi Regulamentului (CE) nr. 1.370/2007 al Parlamentului European şi al Consiliului din 23 octombrie 2007 privind serviciile publice de transport feroviar şi rutier de călători şi de abrogare a Regulamentelor (CEE) nr. 1.191/69 şi nr. 1.107/70 ale Consiliului, astfel:a)pe total sistem, compensaţia de serviciu public programată a fi acordată pentru pachetul minim social aprobat în transportul feroviar de călători se distribuie 35% în funcţie de indicatorul călători-km şi 65% în funcţie de indicatorul tren-km; b)pe total sistem, compensaţia de serviciu public programată, aferentă indicatorului călători-km, se acordă în proporţie de 20% pentru trenurile Interregio şi în proporţie de 80% pentru trenurile Regio; c)pentru fiecare operator de transport feroviar de călători, procentul maxim al compensaţiei de serviciu public anual de acordat cuprinde cota de profit de maximum 3% şi nu poate depăşi 65% din total venituri pentru trenurile Interregio şi 85% din total venituri pentru trenurile Regio.(2) Valorile compensaţiei de serviciu public acordate în anul 2016, potrivit alin. (1), pentru pachetul minim social aprobat, prin Contractul de activitate al Companiei Naţionale de Căi Ferate „C.F.R." - S.A., stabilite potrivit legii, sunt următoarele: a)pentru trenurile Interregio, 38,269 lei pe mia de călători-km şi 15.270,69 lei pe mia de tren-km; b)pentru trenurile Regio, 221,577 lei pe mia de călători-km şi 15.270,69 lei pe mia de tren-km. (3) În situaţia în care indicatorii realizaţi de operatori nu ating nivelul programat, acordarea compensaţiei de serviciu public se face potrivit realizării fiecărui indicator în parte, dar nu mai mult decât contravaloarea indicatorului aprobat prin prezentul contract şi ulterior prin acte adiţionale, în condiţiile legii.(4) În situaţia prevăzută la alin. (3), operatorul are dreptul şi poate solicita cota de profit de maximum 3% pentru serviciul de transport feroviar realizat, cu condiţia respectării tuturor condiţionalităţilor cuprinse în prezenta hotărâre şi în conformitate cu legislaţia în vigoare. (5) În anul 2016, nerealizarea veniturilor minime obligatorii stabilite în anexa nr. 5 lit. B, la contractele din anexele nr. I-V, va conduce la penalizarea operatorului prin diminuarea compensaţiei cu suma nerealizată din total venituri minime obligatorii. Articolul 7Pentru crearea unei baze de date comune, operatorii de transport feroviar public de călători care au încheiat contracte de servicii publice vor asigura începând cu data de 1 ianuarie 2017 interoperabilitatea sistemelor de ticketing pe care le deţin, în conformitate cu reglementările în vigoare. Articolul 8Compensaţia de serviciu public se acordă pentru efectuarea pachetului minim social, potrivit legii, în baza indicatorilor tren-km şi călător-km, astfel: a)operatorului de transport feroviar de călători cu capital de stat, pentru serviciul de transport feroviar efectuat pe infrastructura interoperabilă şi neinteroperabilă, închiriată sau neînchiriată, în condiţiile legii; b)operatorilor de transport de călători cu capital privat, pentru serviciul de transport feroviar efectuat pe infrastructura interoperabilă, neinteroperabilă neînchiriată, administrată în condiţiile legii de către Compania Naţională de Căi Ferate „C.F.R." - S.A., şi pe infrastructura neinteroperabilă închiriată, în baza angajamentului ferm încheiat cu gestionarul de infrastructură în condiţiile legii şi ale prevederilor Hotărârii Guvernului nr. 643/2011 pentru aprobarea Condiţiilor de închiriere de către Compania Naţională de Căi Ferate „C.F.R." - S.A. a unor părţi ale infrastructurii feroviare neinteroperabile, precum şi gestionarea acestora, cu modificările ulterioare.Articolul 9Ministerul Transporturilor şi Societatea Naţională de Transport Feroviar de Călători „C.F.R. Călători" - S.A., Societatea Comercială „Regiotrans" - S.R.L., Societatea Comercială „Interregional Călători" - S.R.L., Societatea Comercială „Transferoviar Călători" - S.R.L., Societatea Comercială „Softrans" - S.R.L. vor actualiza anual, în condiţiile legii, contractele de servicii publice prevăzute la art. 1-5, după adoptarea legii bugetului de stat. Articolul 10 Anexele nr. I-V*) fac parte integrantă din prezenta hotărâre. *) Anexele nr. I-V se publică în Monitorul Oficial al României, Partea I, nr. 245 bis, care se poate achiziţiona de la Centrul pentru relaţii cu publicul al Regiei Autonome „Monitorul Oficial", Bucureşti, şos. Panduri nr. 1. PRIM-MINISTRU DACIAN JULIEN CIOLOŞ Contrasemnează: Ministrul transporturilor, Dan Marian Costescu Ministrul finanţelor publice, Anca Dana Dragu Ministrul afacerilor externe, Lazăr Comănescu
COMENTARII la Hotărârea 231/2016
Momentan nu exista niciun comentariu la Hotărârea 231 din 2016
Alte acte pe aceeaşi temă cu Hotărârea 231/2016
Decizia 699 2019
Decizia 168 2017
Decizia 164 2017
Decizia 162 2017